雜環化合物

雜環化合物係分子中含有雜環結構嘅有機化合物。

雜環概念同碳環相對，指嘅係成環嘅原子唔單止包括碳，重包括氮、氧或硫等原子。簡單嘅雜環係由3到10元不等；可以係脂環，重可以係芳環。複雜嘅雜環可以由2個或更多簡單環並合而成。

環中含有氮原子嘅化合物具有鹼性。好多具有生物活性嘅化合物都係雜環化合物，好似維生素B1、組氨酸、DNA嘅含氮鹼基等。血紅蛋白分子含有複雜嘅卟啉環系。